Kommissionens forordning (EF) nr. 1763/2003
af 7. oktober 2003
om fastsættelse for produktionsåret 2002/03 af det beløb, som sukkerfabrikanterne skal betale sælgere af sukkerroer som følge af forskellen mellem det maksimale B-afgiftsbeløb og det faktiske afgiftsbeløb
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker(1), ændret ved Kommissionens forordning (EF) nr. 680/2002(2), særlig artikel 18, stk. 5, og
ud fra følgende betragtninger:
(1) Efter artikel 18, stk. 2, i forordning (EF) nr. 1260/2001 er sukkerfabrikanterne, hvis B-afgiftsbeløbet er mindre end det i samme forordnings artikel 15, stk. 4, omhandlede maksimumsbeløb, eventuelt justeret i henhold til stk. 5 i samme artikel 15, forpligtet til at betale sælgerne af sukkerroer 60 % af forskellen mellem det pågældende maksimale afgiftsbeløb og det afgiftsbeløb, der skal opkræves. Efter artikel 9, stk. 1, i Kommissionens forordning (EF) nr. 314/2002 af 20. februar 2002 om gennemførelsesbestemmelser for kvoteordningen for sukker(3), ændret ved forordning (EF) nr. 1140/2003(4), fastsættes ovennævnte beløb, som skal betales, samtidig med og efter samme procedure som produktionsafgifterne.
(2) I Kommissionens forordning (EF) nr. 1440/2002(5) er det maksimale B-afgiftsbeløb for sukker for produktionsåret 2002/03 fastsat til 37,5 % af interventionsprisen for hvidt sukker, og i Kommissionens forordning (EF) nr. 1762/2003(6) er de B-afgiftsbeløb, der skal opkræves for det pågældende produktionsår, fastsat til 19,962 % af interventionsprisen for hvidt sukker. Som følge af denne forskel bør det i overensstemmelse med artikel 18, stk. 2, i forordning (EF) nr. 1260/2001 fastsættes, hvilket beløb sukkerfabrikanterne skal betale sælgere af sukkerroer pr. ton sukkerroer af standardkvalitet.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
For produktionsåret 2002/03 fastsættes det beløb, som er omhandlet i artikel 18, stk. 2, i forordning (EF) nr. 1260/2001 vedrørende B-afgiften, som sukkerfabrikanterne skal betale sælgere af sukkerroer, til 8,644 EUR/ton for sukkerroer af standardkvalitet.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. oktober 2003.